Bahnhof Kappel Gutachbrücke
Kappel Guètachbrugg isch èn stillglaitè Baanhof a dè Obberè Höllèdalbaan im Schwarzwald. Er lyt im Dalboddè vo dè Guètach, öppè 3 km unterhalb vo Neuschtadt un 2,3 km obberhalb vom Aafang vo dè Wuètèschlucht in èrè Höchi vo . Vom nammensgäbèndè Ort Kappel isch diè Station oppè 1,8 km Luftlinniè entfèrnt. Vom Bhf. Neuschtadt gòt d Höllèdalbaan uff dè rächtè Dalsitè lycht s Loch ab bis dõ hèrrè, un vom Baanhof Kappel-Guètachbrugg nõch dè Guètachbrugg widder rächt us èm Loch uè zuès bis Rötèbach. Kappel-Guètachbrugg isch dè unterscht un letscht Baanhof im Guètachdal (nõch dè Baanhööf Titisee un Neuschtadt), well d Streggi öschtlich devò s Dal bim Kapfdunnel volõt un i d Rötèbach-Schlucht übbergòt. Dõmit lyt desèll am Fuèß vo dè Gfällschtreggi Rötèbach-Guètachbrugg vo dè Obberè Höllèdalbaan.

Gschichtè 
Bi dè Eröffnig vo dè Höllèdalbaan hèt dè Baanhof dè Nammè Kappel-Lenzkirch drait. Well ab 1907 abber vo sellem Baanhof è Nèbbèbaan übber Kappel un Lènzkirch witer nõch Bõõdorf gfüürt hèt (Haslachdalbaan), isch er umbenamst worrè. Dè Zuèsatz Guètachbrugg isch dezuè chò, well s a dè Nebbèbaan èn Haltepungt Kappel-Grüèwaald gää hèt. Diè Nebbèbaan isch 1966 im Personè- un 1976 au im Güètervokeer stillglait worrè. Hüt haalted sèlbscht d Regionalbaanè uff dè Obberè Höllèdalbaan i dèmm Baanhof nimmi aa. Im Zitraum 1907-1966 isch diè Station zwar bedrysrelevant gsi, abber in sinèrè Urschprungsfungtion, dè Aabindung vo Kappel a s Schinnènetz, braktisch entbundè zugunschtè vom Baanhof Kappel-Grüèwald, dè wesentlich günschtiger bezogè uff Kappel lyt. Als Abzwygbaanhof hèt s en abber bis 1976 nõ bruucht, denõch isch s still worrè um èn, well d Ywooner vo Kappel ebbèfalls d Bequemlichkeit vom Strõßèvokeer schätzè glèrnt hèn.
Nõch dè Stillegig vo dè Nèbbèbaan isch selli entwidmet und d Gleis usè grissè worrè. S entschprechende Streggègleis im Bhf. Kappel-Guètachbrugg isch ebbèfalls usè grissè worrè, un diènt sit 2008 als Wäg für dè Bähnle-Radwäg, èm Abschnitt Neuschtadt-Bõõdorf vom Südschwarzälder Radwäg, isch allerdings uss Sicherheitsgründ abghaget vom beschtehendè Streggègleis vo dè Höllèdalbaan. S EG un dè Güèterschuppè vom Baanhof Kappel-Grüèwald sin scho sit längerm in Brivatbsitz.

Weblinggs 
 Diè Baanschtreggi Kappel-Guètachbrugg - Bõõdorf, abgruèfè am 26. Oktobèr 2009

Kappel Guètachbrugg
Landkreis Brisgau-Hochschwarzwald